पुलिस ने अधेड़ को बड़ी मात्रा में विस्फोटक के साथ पकड़ा
जोधपुर| मंडोरथाना क्षेत्र के बालसमंद में एयरफोर्स राडार के पास पुलिस ने एक दुकान में दबिश देकर अधेड़ को 284 किलो विस्फोटक के साथ पकड़ा। आरोपी रात को क्षेत्र में अवैध खनन करने वालों को विस्फोटक बेचता था। मंडोर थाना सब इंसपेक्टर कमलदान ने बताया कि शुक्रवार रात हैड कांस्टेबल सुमेरसिंह, कांस्टेबल लक्ष्मण, अमरसिंह, घेवरसिंह, किशन मांगीलाल के साथ बालसमंद में एयरफोर्स राडार के पास एक दुकान में दबिश देकर सिवांची गेट निवासी मोहम्मद आरिफ (52) पुत्र मोहम्मद अयूब को विस्फोटक सामग्री के साथ गिरफ्तार कर लिया। पुलिस ने आरोपी से काला गन पाउडर 57 किलोग्राम, सफेद गन पाउडर 227 किलोग्राम, लाल रंग का कोडेक्स वायर 3 हजार फीट, हरे रंग का वायर 324 फीट बरामद किया। आरोपी ने विस्फोटक सामग्री क्षेत्र में सुनसान जगह पर बनी एक दुकान में रखा था।
284 किलो विस्फोटक के साथ आरोपी पकड़ा गया।
hin_Deva hin_Deva hin_Deva